Մասնավորապես, պարոն Արտաշես Ջավադյանը քննարկումների ժամանակ հանդես եկավ ծավալուն զեկույցով, որը նվիրված էր դատափորձագիտական բազաներին, ինչպես նաև փորձագիտական և գիտահետզոտական աշխատանքներում դրանց կիրառության հնարավորություններին։ Զեկույցի ընթացքում պարոն Ջավադյանի կողմից ողջունվեց սուպերկոմպյուտերային ազգային կենտրոն ստեղծելու նախաձեռնությունը և կարևորվեց այդ կենտրոնի դերն ու նշանակությունը դատափորձագիտական տվյալների բազաների համակարգված և հուսալի պահպանման, մշակման, դրանցում առկա տվյալների արագ որոնման, ինչպես նաև իդենտիֆիկացիոն մի շարք հարցերի լուծման մեջ։ Միաժամանակ նշվեց նաև, որ կազմակերպության Ֆոտոտեխնիկական, դիմանկարային, տեսա- և աուդիոձայնագրառման փորձաքննությունների և համակարգչատեխնիկական փորձաքննությունների բաժիններում իրականացվող մի շարք հետազոտությունների շրջանակներում անհրաժեշտ են լինում մեծ հաշվողական ռեսուրսներ, որոնց լուծմանը նաև կնպաստի սուպերկոմպյուտերային ազգային կենտրոնի ստեղծումը։